4. การประกอบธุรกิจของแต่ละสายผลิตภัณฑ์

  (4.1) ลักษณะของผลิตภัณฑ์ หรือบริการ

  บริษัท ทรอปิคอลแคนนิ่ง (ประเทศไทย) จำกัด (มหาชน)

ดำเนินการผลิตและส่งออกอาหารทะเลบรรจุกระป๋องและบรรจุซอง
โดยตลอดระยะเวลาดำเนินการที่ผ่านมา
ได้มีการพัฒนาระบบการจัดการและมาตรฐานการผลิตจนทำให้สามารถดำเนินการผลิตสินค้าภายใต้มาตรฐานการจัดการระดับสากล
ทั้งในส่วนของมาตรฐานการผลิต GMP, HACCP, และมาตรฐานระบบการจัดการ ISO9001,
ISO14001, OHSAS18001 ตลอดจนได้รับการรับรองมาตรฐานในการผลิตสินค้ากลุ่ม KOSHER และ
กลุ่ม HALAL จากสถาบันกลางระดับสากล ทั้งนี้สามารถแยกกลุ่มผลิตภัณฑ์ ออกเป็น 4 กลุ่มหลัก
ได้แก่

กลุ่มที่หนึ่ง กลุ่มผลิตภัณฑ์ปลาทูน่าบรรจุกระป๋องและบรรจุซอง (Regular Tuna Products)
มีผลิตภัณฑ์หลักคือ ปลาทูน่าในน้ำแร่ ปลาทูน่าในน้ำเกลือ ปลาทูน่าในน้ำมัน

กลุ่มที่สอง กลุ่มอาหารทะเลบรรจุกระป๋องและบรรจุซอง (Canned Shellfish Products)
มีผลิตภัณฑ์หลักคือ หอยลายในน้ำเกลือ เนื้อปูในน้ำเกลือ

กลุ่มที่สาม กลุ่มผลิตภัณฑ์แปรรูปพร้อมทานบรรจุกระป๋องและบรรจุซอง (Ready-To-Serve
Products) มีผลิตภัณฑ์หลักคือ ปลาซาร์ดีนในซอสมะเขือเทศ ปลาแมคเกอเรลในซอสมะเขือเทศ
ปลาทูน่าแปรรูปพร้อมทาน ปลาแซลมอนแปรรูปพร้อมทาน

กลุ่มที่สี่ กลุ่มอาหารสัตว์เลี้ยงบรรจุกระป๋องและบรรจุซอง (Pet Food) มีผลิตภัณฑ์หลักคือ
อาหารสัตว์เลี้ยงจากวัตถุดิบปลาซาร์ดีน อาหารสัตว์เลี้ยงจากวัตถุดิบปลาทูน่า และ
อาหารสัตว์เลี้ยงจากวัตถุดิบเครื่องในสัตว์

นอกเหนือจากความสามารถในการพัฒนาการผลิตของบริษัท
ให้เข้าสู่มาตรฐานการผลิตในระดับสากลแล้ว บริษัท
ยังสามารถพัฒนาทักษะในการผลิตจนมีความเชี่ยวชาญในการผลิตในทุกกลุ่มสินค้าจากประสบการณ์ในการประกอบการที่ยาวนานถึง
30 ปี โดยเฉพาะกลุ่มสินค้าที่เน้นทักษะแรงงานในการผลิต (Skilled Labor)
จากเหตุผลดังกล่าวข้างต้น ทำให้บริษัท สามารถวิจัยและพัฒนาผลิตภัณฑ์ใหม่ๆ
และสร้างความแตกต่างในผลิตภัณฑ์ (Product Differentiate) ทั้งด้านรสชาด
และรูปแบบบรรจุภัณฑ์ที่ทันสมัย เพื่อสามารถแข่งขันในตลาดใหม่ได้อย่างต่อเนื่อง

ในส่วนของการบริหารการจัดการในภาพรวมขององค์กร จากประสบการณ์ทำงานที่ผ่านมา ทำให้
ผู้บริหารระดับสูงของบริษัท
มีความสามารถบริหารงานในระดับสากลโดยสามารถจัดการทางด้านการตลาด การจัดหา
วัตถุดิบและการพัฒนาขั้นตอนการผลิตได้อย่างมีประสิทธิภาพ

สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน เลขที่ 1357/2543 ลงวันที่ 10 กรกฎาคม 2543
ให้การส่งเสริมการผลิตปลาทูน่าบรรจุภาชนะผนึก อาหารทะเลบรรจุภาชนะผนึก
และอาหารสัตว์เลี้ยงบรรจุภาชนะผนึก โดยสิทธิพิเศษที่สำคัญโดยสังเขป ดังนี้

1.  ได้รับการยกเว้นภาษีเงินได้นิติบุคคลเป็นเวลาแปดปีนับตั้งแต่วันที่เริ่มมีรายได้จากการประกอบธุรกิจส่งเสริมและได้รับลดหย่อนภาษีเงินได้นิติบุคคล
    ในอัตรากึ่งหนึ่งเป็นเวลาห้าปีหลังจากระยะเวลาการส่งเสริม

2.  ได้รับการยกเว้นอากรขาออก
    สำหรับผลิตภัณฑ์ที่ส่งออกเป็นระยะเวลาห้าปีนับตั้งแต่วันที่ส่งออกเป็นครั้งแรก

3.  ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อน
    จากการส่งออกเป็นระยะเวลาสิบปีนับตั้งแต่วันที่มีรายได้จากการประกอบธุรกิจส่งเสริม

โดยมีเงื่อนไขที่สำคัญโดยสังเขปดังนี้

1.  จะต้องมีทุนจดทะเบียนที่ชำระเต็มมูลค่าไม่น้อยกว่าสามร้อยสามสิบล้านบาท

2.  บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละห้าสิบเอ็ดของทุนจดทะเบียน

  ในฐานะที่ได้รับการส่งเสริมการลงทุน เพื่อการอุตสาหกรรมบริษัทจะต้อง
  ปฏิบัติตามเงื่อนไขและข้อกำหนดต่าง ๆ ที่กำหนดในบัตรส่งเสริม

  บริษัทเริ่มมีรายได้ตั้งแต่เดือนกรกฎาคม 2546

  ปีสิ้นสุดของการได้รับยกเว้นภาษีเงินได้นิติบุคคลสำหรับกำไรสุทธิ คือปี 2554
  ปีสิ้นสุดของการได้รับลดหย่อนภาษีเงินได้นิติบุคคลสำหรับกำไรสุทธิในอัตราร้อยละห้าสิบของอัตราปกติกำหนดห้าปี
  คือ ปี พ.ศ. 2559

(1) สิทธิอื่น

  เครื่องหมายการค้า เช่น TC BOY , TCB, SAFCOL, SNAPPYTOM , POUNCE เป็น BRAND
  ที่สร้างขึ้นมาเอง เพื่อใช้กับผลิตภัณฑ์ของบริษัท และบริษัทในเครือสามารถใช้ได้ตลอดไป

(2) ข้อจำกัดในการประกอบธุรกิจ - ไม่มี-

  (4.2) การตลาดและสภาวะการแข่งขัน

  ปี 2554 นับว่าเป็นปีที่เศรษฐกิจมีความผันผวนมากที่สุด นับตั้งแต่ความกังวลเกี่ยวกับ

ความร้อนแรงของเศรษฐกิจจีนว่าจะนำไปสู่สภาวะฟองสบู่
และแรงกดดันจากอัตราเงินเฟ้อที่เกิดจากราคาน้ำมันและราคาสินค้าเกษตร
ทำให้ประเทศในภูมิภาคเอเชียต้องปรับขึ้นอัตราดอกเบี้ย
จนกระทั่งมาถึงการเกิดวิกฤกติหนี้สาธารณะในสหภาพยุโรปขณะที่สหรัฐอเมริกาแม้จะฟื้นตัวจากวิกฤติเศรษฐกิจแต่ก็ยังอยู่ในสถานะของการปรับตัวกับแผนการลดภาระหนี้ภาครัฐ
ซึ่งเป็นปัจจัยหนึ่งที่จำกัดการฟื้นตัวทางเศรษฐกิจ
ในส่วนของบริษัทตลาดที่ส่งออกไปยังสหรัฐอเมริกาทรงตัวไม่เปลี่ยนแปลงมากนัก
ขณะที่ออสเตรเลียและเอเชียลดลง แต่ก็ได้ตะวันออกกลางและยุโรปมาชดเชย
ตลาดในประเทศเพิ่มขึ้น บริษัทยังได้รับการสนับสนุนจากภาครัฐ
เร่งผลักดันและส่งเสริมให้อุตสาหกรรมอาหารของไทยมีศักยภาพและความพร้อม
เพื่อให้สามารถแข่งขันในตลาดโลกได้ มีการปรับตัวอยู่ตลอดเวลาเน้นนโยบายด้านคุณภาพของสินค้า
และพัฒนาผลิตภัณฑ์ให้มีความหลากหลาย เพื่อตอบสนองความต้องการของผู้บริโภค
ซึ่งมีการเปลี่ยนแปลงอย่างรวดเร็ว
ตลอดจนพัฒนาขั้นตอนการผลิตให้สามารถลดต้นทุนและเกิดประสิทธิภาพสูงสุดเพื่อรองรับการแข่งขัน

แนวโน้มปี 2555 มีการชะลอตัวจากภาวะเศรษฐกิจโลก จากปัญหาหนี้สาธารณะในสหภาพยุโรป
อาจเกิดวิกฤติเศรษฐกิจถดถอยซ้ำซ้อน บริษัทต้องติดตามสถานการณ์อย่างใกล้ชิด
เตรียมแผนรับมือให้ทันกับการเปลี่ยนแปลงทางเศรษฐกิจที่เกิดขึ้นจากปัจจัยทั้งภายในและภายนอกประเทศ
โดยมุ่งเน้นไปที่การลดความเสี่ยงด้วยการขับเคลื่อนธุรกิจอย่างรอบคอบมากกว่าปกติ
เพื่อให้สามารถก้าวข้ามวิกฤติต่าง ๆ เหล่านี้ไปได้

  (1) ตลาดเป้าหมาย

  กลุ่มตลาดเป้าหมายของบริษัท แยกเป็น 2 กลุ่ม

1.  ตลาดส่งออก

ยอดส่งออกมีสัดส่วนถึงร้อยละ 92.88 ของยอดขายทั้งหมด มีลูกค้าหลัก
คือกลุ่มลูกค้าในประเทศออสเตรเลีย สหรัฐอเมริกา แคนนาดา ออสเตรเลีย
กลุ่มประเทศตะวันออกกลาง สหภาพยุโรป และที่อื่น ๆ โดยจำแนกได้ดังนี้

+----------------------+-------------------------+--------------------+
| ปี 2554 ลำดับที่         | กลุ่มประเทศ               | % ของยอดขาย        |
+----------------------+-------------------------+--------------------+
| 1                    | ทวีปอเมริกาเหนือ           | 33.31              |
+----------------------+-------------------------+--------------------+
| 2                    | ออสเตรเลียและเอเชีย       | 22.75              |
+----------------------+-------------------------+--------------------+
| 3                    | ตะวันออกกลาง             | 7.34               |
+----------------------+-------------------------+--------------------+
| 4                    | ยุโรป                    | 6.56               |
|                      |                         |                    |
| 5                    | อื่น ๆ                    | 22.92              |
+----------------------+-------------------------+--------------------+

2.  ตลาดภายในประเทศ

ปี 2554 เป็นปีที่ถือได้ว่าบริษัทและตราสินค้าทีซีบี (TCB) ประสบความสำเร็จตามเป้าหมายที่วางไว้
เนื่องจากมียอดขายคิดเป็นร้อยละ 7.12 ของยอดขายทั้งหมด
แม้ว่าจะมีปัญหาในเรื่องของสถานการณ์อุทกภัยครั้งใหญ่ที่สุด
รวมถึงการกระจายสินค้าต้องหยุดชะงักลง แต่บริษัทก็ยังคงรักษาเป้าหมายที่ได้วางไว้ได้
พร้อมยังคงเน้นการทำกิจกรรมส่งเสริมการขายและการตลาดให้ตรงกับกลุ่มเป้าหมายของสินค้าในแต่ละชนิด
พยายามสร้างตราสินค้าให้เป็นที่จดจำและเติบโตอย่างต่ออย่างยั่งยืนในตลาดภายในประเทศ
และพยายามดำเนินแผนการตลาดให้มีความต่อเนื่อง
เพื่อสร้างตราสินค้าให้ผู้บริโภคได้เห็นและเข้าใจถึงสิ่งที่ทางบริษัทต้องการสื่อ
นอกเหนือจากคุณภาพที่ดีของสินค้าสร้างคู่ค้าและพันธมิตรที่ดีเพื่อต่อยอดในช่องทางการจัดจำหน่ายสินค้า

ภาพรวมของตลาดภายในประเทศ
ยังคงมีทิศทางที่ดีเนื่องจากสินค้ากลุ่มปลาแมคเกอ-เรลในซอสมะเขือเทศเป็นสินค้าที่มีความต้องการทั่วประเทศไม่ว่าจะเป็นช่วงสภาวะเศรษฐกิจใด
โดยเฉพาะช่วงที่เกิดอุทกภัยมีความต้องการสินค้าเพิ่มขึ้นอย่างมาก
นอกจากนี้สินค้ากลุ่มปลาทูน่าเริ่มมีสัดส่วนความต้องการเพิ่มขึ้นเนื่องจากผู้บริโภคเริ่มหันมาใส่ใจเรื่องสุขภาพมากขึ้น
จากการทำกิจกรรมส่งเสริมการขายตลาด 2-3 ปี ที่ผ่านมา
ทำให้ผู้บริโภครู้จักสินค้ารวมถึงเกิดการรับรู้และมั่นใจต่อสินค้าและคุณภาพมากยิ่งขึ้น

(1) กลยุทธ์ทางการตลาด

  การเป็นผู้ผลิตในอุตสาหกรรมอาหาร (Packer) ซึ่งเป็นอุตสาหกรรมในกลุ่มสินค้าอุปโภค

บริโภค(Commodity) ทำให้ราคาถูกกำหนดโดยตลาดโลก (Price Taker)
ดังนั้นกลยุทธ์ทางการตลาดในกลุ่มสินค้าทั่วไป (Regular Products)
ที่มีการซื้อขายในตลาดอันได้แก่ ปลาทูน่ากระป๋อง (Planed Tuna) หอยลายกระป๋อง
เนื้อปูกระป๋อง (Planed shellfish) บริษัทไม่สามารถใช้กลยุทธ์ทางด้านราคาได้
จึงเน้นทางด้านคุณภาพ มาตรฐานและความปลอดภัยของสินค้าตลอดจนการบริการเป็นหลัก
เพื่อให้ลูกค้าไว้วางใจ ยอมรับและเป็นคู่ค้าที่ดีเสมอมา
ในส่วนของสินค้าที่มีการพิ่มมูลค่าหรืออาหารแปรรูปพร้อมทาน (Ready-To-Serve Products)
ได้แก่ ปลาทูน่าแปรรูปพร้อมทาน ปลาแซลมอนแปรรูปพร้อมทาน และอาหารสำหรับสัตว์เลี้ยง นั้น
บริษัทมุ่งเน้นการเพิ่มมูลค่าให้เกิดความแตกต่างในตัวสินค้า (Product Differentiate)
ทั้งทางด้านรูปลักษณ์  รสชาด และบรรจุภัณฑ์ เพื่อสนองความต้องการให้แก่ลูกค้ามากที่สุด
ทำให้บริษัทสามารถกำหนดราคาที่สูงกว่าคู่แข่งขันได้
ด้านตลาดในประเทศบริษัทได้วางกรอบกลยุทธ์ในเรื่องของช่องทางการจำหน่าย
และคุณภาพของสินค้าเป็นสำคัญได้ให้บริษัทตัวแทนจำหน่าย
พยายามกระจายสินค้าให้ครอบคลุมมากที่สุด นอกจากนี้ได้ว่าจ้างและมอบหมายให้อาจารย์ยิ่งศักดิ์
และนักร้องแมงปอชลธิชา เป็น Product presenter เพื่อสื่อสาร ประชาสัมพันธ์
และสร้างการรับรู้ถึงคุณภาพและความอร่อยของสินค้าทีซีบีไปยังผู้บริโภคให้มากที่สุด

(2) การจัดจำหน่ายและช่องทางการตลาด

  บริษัทดำเนินการช่องทางการตลาด  โดยแบ่งออกเป็น 2 ช่องทางคือ

(1) การส่งออก

การส่งออกประมาณร้อยละ 22  ของยอดส่งออก ส่งออกผ่านบริษัทตัวแทนการค้า (Broker)
และผลิตสินค้าภายใต้ตราสินค้าของลูกค้าผู้นำเข้าโดยตรง มีกลุ่มลูกค้าในประเทศฮ่องกง  
กลุ่มประเทศตะวันออกกลาง และประเทศสหรัฐอเมริกา กลุ่มสินค้าผลิตภัณฑ์บรรจุกระป๋อง  เช่น 
ปลาทูน่าในน้ำเกลือ ปลาทูน่าในน้ำมัน หอยลายในน้ำเกลือ เนื้อปูในน้ำเกลือ และ
ผลิตภัณฑ์ปลาทูน่าแปรรูปพร้อมทาน อีกส่วนหนึ่งประมาณร้อยละ 78
ของยอดส่งออกใช้ช่องทางการตลาดโดยให้ บริษัททรอปิคอลคอนโซลิเดตเตต คอร์เปอร์เรชั่น 
เอสดีเอ็น บีเอชดี (Tropical Consolidated Corp. Sdn. Bhd.)
เป็นผู้ดำเนินกิจกรรมทางการตลาดโดยได้รับกำไรส่วนเกินจากการขาย
และมีความสัมพันธ์ทางการค้าระหว่างกันมายาวนาน

สำหรับการดำเนินการทางการตลาดของบริษัททรอปิคอล คอนโซลิเดตเตต คอร์เปอร์เรชั่น
เอสดีเอ็น บีเอชดี (Tropical Consolidated Corp. Sdn. Bhd.) นั้น
ได้ทำกิจกรรมทางการตลาดให้กับบริษัท ในทุกภูมิภาคทั่วโลก
โดยแสวงหากลุ่มผู้นำเข้าสินค้าที่เป็นผู้จัดจำหน่ายสินค้าภายใต้ตราสินค้าของตนเองและมีความเชี่ยวชาญในทางการตลาดในพื้นที่ภูมิภาคนั้นๆ
เป็นอย่างมาก โดยเฉพาะอย่างยิ่งตลาดออสเตรเลียที่เป็นตลาดหลัก
มีกลุ่มผลิตภัณฑ์ทั้งกลุ่มผลิตภัณฑ์บรรจุกระป๋อง ปลาทูน่า ผลิตภัณฑ์ปลาทูน่าพร้อมทาน ปลาแซลมอน
ผลิตภัณฑ์ปลาแซลมอนพร้อมทาน และอาหารสัตว์เลี้ยง

นอกจากนี้ยังมีการดำเนินการตลาดผ่านบริษัทจัดจำหน่ายชั้นนำที่อยู่ในเครือภายใต้ตราสินค้าของตนเองในอีกหลายภูมิภาค
ได้แก่ ลูกค้าในประเทศแคนาดา ประเทศในกลุ่มยุโรป กลุ่มประเทศ ตะวันออกกลาง  
และได้นำสินค้าภายใต้ตราสินค้าของตนเองเพื่อเปิดตลาดใหม่ในประเทศสหรัฐอเมริกา
ในทวีปยุโรปอีกหลายประเทศ โดยเฉพาะกลุ่มผลิตภัณฑ์แปรรูปพร้อมทาน (Ready-To-Serve
Products) โดยใช้ช่องทางการตลาดผ่านทางบริษัทผู้แทนการค้าในภูมิภาค
โดยลูกค้าจะเป็นผู้นำเข้าที่มีตราสินค้าของตนเอง และมีความไว้วางใจในคุณภาพ
และการบริการของบริษัท

(ข) การตลาดภายในประเทศ

บริษัทตั้งเป้าหมายเพื่อกระจายสินค้าได้ครอบคลุมตลาดทั่วประเทศเพิ่มมากขึ้น ภายใต้ตราสินค้าทีซีบี
(TCB) ถือเป็นหนึ่งในตราสินค้าที่ไม่ได้รับผลกระทบจากการขายสินค้าเพื่อขาย
เนื่องจากทางบริษัทได้ร่วมกับบริษัทตัวแทนจำหน่ายในการบริหารจัดการสินค้าที่ดี มีประสิทธิภาพ
ทำให้สินค้าตราทีซีบี (TCB) พร้อมจำหน่ายอยู่สม่ำเสมอ ร้านค้าต่าง ๆ
ตลอดจนถึงผู้บริโภคมีความมั่นใจในสินค้าของบริษัทเพิ่มมากขึ้น

  (4.3) การจัดหาผลิตภัณฑ์หรือบริการ

  1) กำลังการผลิตและปริมาณการผลิต

+-----------------+-------+---------+------+---------+-----+---------+
|                 | ปี     |         | ปี    |         | ปี   |         |
|                 | 2554  |         | 2553 |         | 2   |         |
|                 |       |         |      |         | 552 |         |
+-----------------+-------+---------+------+---------+-----+---------+
|                 | ปริมาณ | อัตราเพิ่ม | ป    | อัตราเพิ่ม | ปร  | อัตราเพิ่ม |
|                 |       |         | ริมาณ |         | ิมาณ |         |
|                 |       | ปริมา    |      | ปริมา    |     | ปริมา    |
|                 |       | ณการผลิต |      | ณการผลิต |     | ณการกลิต |
+-----------------+-------+---------+------+---------+-----+---------+
| อาหา            | 6     | (3.65%) | 62   | 3.85%   | 62, | 5.45%   |
| รทะเลบรรจุกระป๋อง | 2,755 |         | ,755 |         | 755 |         |
|                 |       |         |      |         |     |         |
| กำลังการผลิตเต็มที่  | 4     |         | 43   |         | 41, |         |
| (ตัน)            | 1,763 |         | ,349 |         | 738 |         |
|                 |       |         |      |         |     |         |
| กำลังการผลิตจริง   | 66.54 |         | 6    |         | 66  |         |
| (ตัน)            |       |         | 9.07 |         | .50 |         |
|                 |       |         |      |         |     |         |
| กำลังการผลิต (%)  |       |         |      |         |     |         |
+-----------------+-------+---------+------+---------+-----+---------+

หมายเหตุ : สามารถทำการผลิตได้ 2 กะ แต่ดำเนินการผลิตจริงเพียง 1 กะ

ปริมาณการผลิตลดลง เนื่องจากวิกฤติเศรษฐกิจ ทำให้ปริมาณการขายสินค้าลดลง
แต่จากการที่ต้นทุนวัตถุดิบสูงขึ้น และบริษัทสามารถปรับราคาขายเพิ่มขึ้นตามไปด้วย
เป็นผลให้รายได้เพิ่มขึ้น

ส่วนของบุคลากรซึ่งบริษัทให้ความสำคัญในการพัฒนาบุคลากรเป็นอย่างมาก
โดยส่งเสริมให้มีความรู้ทั้งทางด้านการจัดการและความรู้เฉพาะด้านอย่างต่อเนื่อง
มีการอบรมระบบการจัดการต่างๆ อันได้แก่ ระบบ 5 ส. ความรู้ทางด้าน GMP และ HACCP
ระบบการจัดการคุณภาพ ISO 9001, ระบบการจัดการด้านสิ่งแวดล้อม ISO 14001,
ระบบอาชีวอนามัยและความปลอดภัย OHSAS 18001
และความรู้ความเข้าใจเกี่ยวกับมาตรฐานผลิตภัณฑ์ HALAL และผลิตภัณฑ์ KOSHER
เพื่อให้สามารถทำงานได้อย่างมีประสิทธิภาพทั้งทางด้านการจัดการและการผลิต นอกจากนี้ ในปี
2554 ได้พัฒนาระบบคุณภาพโดยยกระดับจาก ISO 9001 ขึ้นเป็น
ระบบการจัดการด้านความปลอดภัยอาหารจนผ่านการรับรองระบบ BRC : Global Standard
for Food Safety
เพื่อเพิ่มขีดศักยภาพในการบริหารงานในกระบวนการผลิตให้ได้สินค้าที่มีคุณภาพและปลอดภัยแก่ผู้บริโภคสูงขึ้น
พร้อมทั้งมีแผนการฝึกอบรมประจำปี ทำให้มีการอบรมอย่างต่อเนื่องตลอดปี
ทั้งการฝึกอบรมภายในและภายนอก ในบุคลากรทุกระดับ
นอกจากนี้บริษัทได้รับเกียรติจากมหาวิทยาลัยในภาคใต้ แลกเปลี่ยนองค์ความรู้
เทคโนโลยีสมัยใหม่ในการทำวิจัย พัฒนาเพิ่มศักยภาพในกระบวนการผลิต
รวมถึงเปิดโอกาสส่งเสริมให้พนักงานได้เข้าเรียนในระดับปริญญาโทเพื่อเพิ่มทักษะ
และวิสัยทัศน์ได้กว้างไกล และทันสมัย ยิ่งขึ้น

ส่วนของการพัฒนาระบบเทคโนโลยีสารสนเทศ
บริษัทถือเป็นนโยบายหลักที่ได้สนับสนุนให้มีการพัฒนาเพื่อให้องค์กรสามารถมีข้อมูล ข่าวสารที่ทันสมัย
ใช้วางแผนและบริหารอย่างมีประสิทธิภาพและประสิทธิผลอย่างต่อเนื่องเพิ่มศักยภาพขององค์กรให้สามารถแข่งขันได้
ภายใต้สภาวะการแข่งขันของตลาดโลกที่ได้ทวีความรุนแรงมากขึ้น บริษัทจึงนำ ระบบสารสนเทศ
ERP (Enterprise Resource Planning)
ซึ่งเป็นระบบสารสนเทศสำเร็จรูปที่ได้รับความนิยมทั่วโลก
ทำให้บริษัทเพิ่มขีดความสามารถในเชิงการแข่งขันได้สูงขึ้นกว่าระบบเดิมเนื่องจากบริษัทมีระบบฐานข้อมูลการผลิตที่ทันสมัย

  2.) วัตถุดิบและผู้จำหน่ายวัตถุดิบ (SUPPLIER)

บริษัทใช้วัตถุดิบการผลิตจากต่างประเทศ ร้อยละ 70 ของปริมาณการใช้วัตถุดิบทั้งหมด ทำให้
เผชิญกับความเสี่ยงในการดำเนินงานจากความผันผวนด้านราคาวัตถุดิบที่ปรับตัวขึ้นลงตามราคาตลาดโลก
ซึ่งปี 2554
มีการเปลี่ยนแปลงขึ้นลงของราคาวัตถุดิบอย่างรวดเร็วตามกลไกลตลาดและพยายามที่จะซื้อขายล่วงหน้าซึ่งรวมถึงสินค้าสำเร็จรูปให้สะท้อนกับราคาวัตถุดิบแต่ละช่วง
เหตุผลดังกล่าวข้างต้นทางบริษัทจึงต้องสร้างพัฒนาความสัมพันธ์ที่ดีต่อผู้ส่งวัตถุดิบ
อีกทั้งบริษัทมีการปรับความยืดหยุ่นในการผลิต และมีการคาดการณ์พยากรณ์ยอดขายอย่างสม่ำเสมอ
ทำให้สามารถรับมือกับปัญหาไม่ว่าจะเป็นการขาดแคลนวัตถุดิบ
หรือการมีวัตถุดิบมากเกินความต้องการในช่วงเวลาใดเวลาหนึ่ง ได้ตลอดทั้งปี
จึงสามารถที่จะปรับเปลี่ยนสายการผลิตให้กระจายการผลิตได้สอดคล้องกับช่วงฤดูกาลของวัตถุดิบ

นอกจากนี้ เพื่อรองรับสถานการณ์ราคาต้นทุนวัตถุดิบที่สูงขึ้นตามเศรษฐกิจของโลก
บริษัทมีนโยบายพยายามเพิ่มช่องทางการนำเข้าให้มากขึ้น
ให้สามารถมีแหล่งอุปทานจากหลายประเทศและจากหลายแหล่งที่มีคุณภาพโดยมีต้นทุนที่ต่ำ

  3.) ขั้นตอนและเทคโนโลยีการผลิต

  กลุ่มที่หนึ่ง กลุ่มผลิตภัณฑ์ปลาทูน่ากระป๋อง (Regular Tuna Products) มีผลิตภัณฑ์หลักคือ
  ปลาทูน่าในน้ำแร่ ปลาทูน่าในน้ำเกลือ ปลาทูน่าในน้ำมัน

  ขั้นตอนการผลิต คือ นำวัตถุดิบปลาทูน่า ผ่าท้อง ควักไส้ ล้างให้สะอาด นึ่งให้สุกด้วยไอน้ำ
  แยกเลือดปลา และขูดทำความสะอาด คัดเกรดแยกผลิต ตามตลาด บรรจุและ ชั่งน้ำหนัก
  เติมน้ำเกลือหรือน้ำมันพืช ปิดผนึกด้วยเครื่องปิดผนึก (Steamer) ล้าง
  ทำความสะอาดกระป๋องก่อนฆ่าเชื้อด้วยหม้อฆ่าเชื้อแบบ 6 ตะกร้า ปล่อยไว้ให้เย็น
  ตรวจสอบคุณภาพและติดฉลาก/บรรจุกล่อง จำหน่าย

  กลุ่มที่สอง กลุ่มอาหารทะเลกระป๋อง (Canned Shellfish Products) มีผลิตภัณฑ์หลักคือ
  หอยลายในน้ำเกลือ เนื้อปูในน้ำเกลือ

  ขั้นตอนการผลิต คือวัตถุดิบหอยลาย, ปู ล้างทำความสะอาด ต้มในสารละลายถนอมอาหาร
  ทำเนื้อสุกแล้วให้เย็นลง คัดสิ่งเจือปนออก บรรจุและชั่งน้ำหนัก เติมน้ำเกลือ
  ปิดผนึกด้วยเครื่องปิดผนึก (Steamer)
  ล้างทำความสะอาดกระป๋องก่อนฆ่าเชื้อด้วยหม้อฆ่าเชื้อแบบ 4 ตะกร้า ปล่อยไว้ให้เย็น
  ตรวจสอบคุณภาพและติดฉลาก/บรรจุกล่อง จำหน่าย

  กลุ่มที่สาม กลุ่มผลิตภัณฑ์แปรรูปพร้อมทาน (Ready-To-Serve Products)
  มีผลิตภัณฑ์หลักคือปลาซาร์ดีนในซอสมะเขือเทศ ปลาแมคเคอเรลในซอสมะเขือเทศ
  ปลาทูน่าแปรรูปพร้อมทาน ปลาแซลมอนแปรรูปพร้อมทาน

  ขั้นตอนการผลิต คือวัตถุดิบปลา ตัดหัวปลาและควักไส้
  นำเนื้อปลาที่ต้มแล้วล้างสะอาดและบรรจุกระป๋อง เข้าเครื่องอบให้สุกพร้อมสะเด็ดน้ำ
  เติมน้ำมันหรือซอสมะเขือเทศ ปิดผนึกด้วยเครื่องปิดผนึก(Steamer)
  ล้างทำความสะอาดกระป๋องก่อนฆ่าเชื้อด้วยหม้อฆ่าเชื้อแบบ 4 ตะกร้า ปล่อยไว้ให้เย็น
  ตรวจสอบคุณภาพและติดฉลาก/บรรจุกล่อง จำหน่าย

  กลุ่มที่สี่ กลุ่มอาหารสัตว์เลี้ยงกระป๋อง (Pet Food) มีผลิตภัณฑ์หลักคือ
  อาหารสัตว์เลี้ยงจากวัตถุดิบปลาซาร์ดีน อาหารสัตว์เลี้ยงจากวัตถุดิบปลาทูน่า
  และอาหารสัตว์เลี้ยงจากวัตถุดิบเครื่องในสัตว์

  ขั้นตอนการผลิต คือวัตถุดิบ ล้างทำความสะอาดคัดสิ่งเจือปนออก เข้าเครื่องตัดปลาเป็นชิ้นเล็กๆ
  ให้ได้ขนาด 2-3 เซนติเมตร บรรจุใส่กระป๋อง เติมส่วนผสมของน้ำเจลลี่ ปิดผนึกด้วยเครื่อง
  ปิดผนึก(Steamer) ล้างทำความสะอาดกระป๋องก่อนฆ่าเชื้อด้วยหม้อฆ่าเชื้อแบบ 6 ตะกร้า
  ปล่อยไว้ให้เย็น ตรวจสอบคุณภาพและติดฉลาก/บรรจุกล่อง จำหน่าย

  4.) ผลกระทบสิ่งแวดล้อม

ผลกระทบจากกระบวนการผลิตจะมีของเสียและวัสดุเหลือใช้ คือ

(1) ระบบบำบัดน้ำเสีย ได้ใช้ระบบใหม่เป็นแบบ UASB ประกอบด้วย ถัง ACID 1 ถัง, UASB 1
    ถัง, บ่อปรับสภาพน้ำ 1 บ่อ, บ่อเติมอากาศ 2 บ่อ, สามารถควบคุมคุณภาพน้ำเสีย
    เป็นไปตามมาตรฐาน

(2) เศษหัว หนัง ก้าง กระดูกปลา
    จะนำเข้าเครื่องอบแห้งเป็นปลาป่นส่งขายให้โรงงานผลิตอาหารสัตว์ รวมทั้งไส้ปลา
    เครื่องในปลา ก็ส่งขายโรงงานอาหารสัตว์

(3) น้ำมันปลา ที่ได้จากเครื่องแยกน้ำมันปลา น้ำนึ่งปลา
    ได้ส่งขายเป็นส่วนผสมสำหรับอาหารเลี้ยงกุ้ง, อาหารสัตว์

  (ง) ขยะมูลฝอย เช่น เศษอาหาร เศษกระดาษ ถุงพลาสติก เป็นต้น ได้จัดถัง

  เก็บอย่างมิดชิด และว่าจ้างทางเทศบาลนครหาดใหญ่ จัดรถขนทุกวัน

ทั้งนี้ในทุกขั้นตอนของการบำบัดน้ำเสียของเสีย
การนำวัสดุเหลือใช้มาใช้ประโยชน์ได้รับการดูแลเอาใจใส่อย่างดี
แทบจะไม่มีผลกระทบต่อสิ่งแวดล้อม โดยการดำเนินงานภายใต้การบริหารจัดการทางด้านสิ่งแวดล้อม
ISO 14001
และได้รับการสนับสนุนจากหน่วยงานของรัฐที่ดูแลผลกระทบต่อสิ่งแวดล้อมได้เอาใส่ใจให้คำแนะนำและดูแลอย่างใกล้ชิดโดยผลของการปฏิบัติงานจริงสามารถควบคุมให้เป็นไปตามมาตรฐานที่กฎหมายกำหนด
นอกจากนี้บริษัทได้มุ่งมั่นในการพัฒนาการใช้พลังงานแบบองค์รวม
และพัฒนาการนำพลังงานที่ได้จากขั้นตอนการบำบัดน้ำเสียของเสียนำกลับมาใช้เป็นพลังงานให้เกิดประโยชน์อีกครั้งหนึ่ง
การใช้น้ำในระบบ Re-Cycle
และการรณรงค์ปลูกจิตสำนึกให้กับพนักงานทุกคนให้ตระหนักถึงการใช้ทรัพยากรอย่างคุ้มค่า

  4.4) งานที่ยังไม่ส่งมอบ

งานที่ยังไม่ส่งมอบมีน้อยมาก เนื่องจากเป็นการผลิตตามคำสั่งซื้อส่วนปัจจัยตามฤดูกาลมีผล

กระทบ เช่น วัตถุดิบไม่แน่นอนขึ้นอยู่กับมรสุมทางทะเล ก็ได้มีการพยากรณ์และแก้ปัญหาการส่งมอบ
โดยการทำสินค้าในบางส่วนล่วงหน้าเพื่อแก้ปัญหาการขาดแคลนวัตถุดิบตามช่วงฤดู

บริษัทฟาร์มเฟรชโปรดัคส์มานูแฟคเจอริ่ง จำกัด (FPM)

1. ลักษณะของผลิตภัณฑ์

ผลิตซอสมะเขือเทศเข้มข้น

2. การตลาดและภาวะการแข่งขัน

ปัจจุบันเน้นการผลิตซอสมะเขือเทศเข้มข้นให้กับลูกค้าโรงงานผลิตปลาซาร์ดีน
ปลาแมคเคอเรลในซอสมะเขือเทศ โดยมีลูกค้าหลัก คือ

+----------------------------------------------+-----------------------+
| ลูกค้า                                         | ปี 2554                |
|                                              |                       |
|                                              | % ยอดขาย              |
+----------------------------------------------+-----------------------+
| 1. บริษัท พรีเมียร์ แคนนิ่ง อินดัสตรี้ จำกัด             | 34.95                 |
|                                              |                       |
| 2. บมจ.ทรอปิคอลแคนนิ่ง (ประเทศไทย)              | 31.76                 |
|                                              |                       |
| 3. บริษัทจุมพลฟู้ด จำกัด                           | 12.66                 |
|                                              |                       |
| 4. บริษัท ปัตตานีผลิตภัณฑ์อาหาร จำกัด                | 10.75                 |
|                                              |                       |
| 5. คุณศิริพงษ์ ทั่งทอง                             | 9.87                  |
|                                              |                       |
| 6. บริษัท สุวรรณภูมิฟู้ด จำกัด                       | 0.01                  |
+----------------------------------------------+-----------------------+

อุตสาหกรรมผลิตซอสมะเขือเทศเข้มข้น
ผู้ประกอบการต้องมีตลาดรองรับที่แน่นอนเพราะการผลิตจะผลิตได้ตามฤดูกาลไม่สามารถผลิตได้ทั้งปี
ดังนั้นหากไม่มีตลาดที่แน่นอนจะต้องรับภาระดอกเบี้ยที่เกิดขึ้นกับการเก็บสินค้าและสินค้าที่เก็บนานจะเสื่อมคุณภาพไปเรื่อยๆ
ดังนั้นผู้ประกอบการส่วนใหญ่ในภาคเหนือมักจะมีกลุ่มบริษัทของตัวเองที่ผลิตปลาในซอสมะเขือเทศเป็นตลาดรองรับในด้านการแข่งขันส่วนใหญ่จะมีปัญหาเรื่องการซื้อวัตถุดิบด้านการตลาดมักมีปัญหากับคู่แข่งขันที่นำเข้าซอสมะเขือเทศเข้มข้นจากต่างประเทศ
ซึ่งมีต้นทุนค่าแรงและวัตถุดิบที่ถูกกว่าเทคโนโลยีในการผลิตดีกว่า จึงสามารถขายในราคาที่ต่ำกว่า

3. การจัดหาผลิตภัณฑ์หรือบริการ

3.1 กำลังการผลิตและปริมาณการผลิต

+----------------+-------+----------+-----+---------+-----+----------+
|                | ปี     |          | ปี   |         | ปี   |          |
|                | 2554  |          | 2   |         | 2   |          |
|                |       |          | 553 |         | 552 |          |
+----------------+-------+----------+-----+---------+-----+----------+
|                | ปริมาณ | อัตราเพิ่ม  | ปร  | อัตราเพิ่ม | ปร  | อัต       |
|                |       |          | ิมาณ |         | ิมาณ | ราเพิ่มปริม |
|                |       | ปริม      |     | ปริมา    |     | าณการผลิต |
|                |       | าณการผลิต |     | ณการผลิต |     |          |
+----------------+-------+----------+-----+---------+-----+----------+
| ซอ             | 1,150 | 14.16%   | 1,  | (42.5%) | 1,  | 33.12%   |
| สมะเขือเทศเข้มข้น |       |          | 150 |         | 150 |          |
|                | 137   |          |     |         |     |          |
| กำลังการผลิตเต็มที่ |       |          | 120 |         | 209 |          |
| (ตัน)           | 11.91 |          |     |         |     |          |
|                |       |          | 10  |         | 18  |          |
| กำลังการผลิตจริง  |       |          | .43 |         | .17 |          |
| (ตัน)           |       |          |     |         |     |          |
|                |       |          |     |         |     |          |
| กำลังการผลิต (%) |       |          |     |         |     |          |
+----------------+-------+----------+-----+---------+-----+----------+

  หมายเหตุ : สามารถทำการผลิตได้ 2 กะ แต่ดำเนินการผลิตจริงเพียง 1 กะ

3.2 วัตถุดิบและผู้จำหน่ายวัตถุดิบ (SUPPLIER) มะเขือเทศสามารถหาได้ 2 ทาง คือ

  (ก) บริษัทส่งเสริมการปลูกเอง ประมาณร้อยละ 66.16 ของปริมาณการใช้วัตถุดิบทั้งหมด

โดยบริษัทจะเป็นผู้ออกค่าใช้จ่ายในเรื่องของเมล็ดพันธุ์ปุ๋ย ยากำจัดแมลงให้เกษตรกรก่อน
และจะรับซื้อวัตถุดิบจากเกษตรกรดังกล่าวในราคาที่ได้ตกลงกันไว้
เมื่อเสร็จสิ้นฤดูกาลบริษัทจะหักค่าใช้จ่ายดังกล่าวไว้
และจ่ายเงินส่วนที่เหลือทั้งหมดให้เกษตรกรโดยมี ผู้รับผิดชอบประมาณ 2
รายในการประสานงานกับเกษตรกร

(ข) ซื้อจากบุคคลทั่วไป ประมาณร้อยละ 33.84 ของปริมาณการใช้วัตถุดิบทั้งหมดมีประมาณ 5 ราย
ซึ่งราคาจะไม่แน่นอนเพราะถูกกำหนดโดยปริมาณของมะเขือเทศในตลาด
และความต้องการของโรงงาน

3.3 ขั้นตอนและเทคโนโลยีการผลิต

ซอสมะเขือเทศเข้มข้น รับวัตถุดิบล้างทำความสะอาด คัดส่วนที่ไม่ต้องการ (ตัดแต่ง)
ตีเป็นชิ้นเล็กผ่านความร้อนเพื่อทำลาย ENZYME แยกกากและเมล็ด ระเหยน้ำออก บรรจุขณะร้อน
ทำให้เย็นทันที เก็บในโกดังเพื่อส่งออก

3.4 ขั้นตอนและเทคโนโลยีการผลิต - ไม่มี –

4. งานที่ยังไม่ส่งมอบ - ไม่มี-

บริษัท อีโลฟาร์ จำกัด (E)

1. ลักษณะของผลิตภัณฑ์หรือบริการ

ติดตามงาน ประสานงานต่างๆ ที่เกี่ยวข้องกับบริษัทที่เกิดขึ้นในกรุงเทพมหานคร
และจังหวัดใกล้เคียงเป็น ผู้ประสานงานกับตัวแทนจำหน่ายสินค้าของบริษัท
สำหรับตลาดภายในประเทศ และกลุ่มประเทศอาเซียน ช่วยในการพัฒนาผลิตภัณฑ์ใหม่ ๆ
ของบริษัทออกสู่ตลาด ลูกค้าส่วนใหญ่อยู่ในกลุ่มบริษัท แต่ก็มีบ้างที่เป็นลูกค้าทั่วไป
รายได้จะเป็นค่านายหน้า (Commission) ค่าบริการ รายได้เบ็ดเตล็ดอื่นๆ เป็นต้น

2. การตลาดและสภาวะการแข่งขัน

เป็นตัวแทนในการติดต่องานต่างๆ
ผู้ประสานงานกับตัวแทนจำหน่ายสินค้าสำหรับตลาดภายในประเทศและกลุ่มประเทศอาเชี่ยน ในปี
2554
การแข่งขันยังมีตลอดบริษัทยังคงเน้นการขายผ่านช่องทางการจัดจำหน่ายทางห้างค้าปลีกขนาดใหญ่
(Modern Trade –MOT) ซึ่ง MOT เองก็จัดการส่งเสริมการตลาดตลอดปี
เพื่อดึงดูดและรักษาฐานลูกค้าไว้
ทำให้ผู้ผลิตและผู้จัดจำหน่ายจำเป็นต้องสนับสนุนในเรื่องการทำการส่งเสริมการขาย
เพื่อให้สามารถรักษาพื้นที่ในห้างค้าปลีกขนาดใหญ่ให้ได้ ขณะเดียวกันต้องแข่งขันในด้านราคา
เพื่อดำรงไว้พร้อมกับการขยายส่วนแบ่งตลาดให้มีการเติบโตอย่างต่อเนื่อง

3. การจัดหาผลิตภัณฑ์หรือบริการ

งานบริการ ประสานงานจะต้องรวดเร็วมีประสิทธิภาพ
เพื่อสามารถตอบสนองความต้องการของตัวแทนในสภาวะการแข่งขันสูง
พยายามเพิ่มลูกค้าตลอดจนบริการต่าง ๆ เพื่อให้ได้มาซึ่งผลตอบแทนแก่ลูกค้าและค่าบริการ

4. งานที่ยังไม่ได้ส่งมอบ - ไม่มี -

บริษัท ทรอปิคอลแพคเกจจิ้ง จำกัด ( TP)

ประกอบกิจการซ่อมบำรุง สร้างเครื่องจักรเพื่อสนับสนุนกิจการในเครือ

บริษัท ทรอปิคอลพร็อพเพอร์ตี้ แอนด์ ดีเวลลอปเมนท์ จำกัด (TPD)

สภาวะและแนวโน้มธุรกิจอสังหาริมทรัพย์เริ่มดีขึ้นบริษัทได้ทยอยขายอสังหาริมทรัพย์ที่มีอยู่